Inuihtat bivvet buoremusat

Nunavut inuihtain, Kanadas, leat earáláganat genat go eará álbmogiin, dan duođašta ođđa dutkan, journal Proceedings of the National Academy of Sciences. Dutkit leat dutkan 170 inuihta, mii ovddasta proseantta inuihta álbmogis. – Muhtun gena-variántat čujuhit dasa ahte inuihtta birge buorebut čoaska, davvi eatnamiin, go eará álbmogat, dan dadjá Dr. Patrick Dion Yahoo! News-ođasdoaimmahahkii. Son lasiha vel ahte inuihtat gillájit dávjjit vuoiŋŋašdávddain, go varrasuotna fatná ja dasa šaddá liige mohkki.